**მცხეთის მუნიციპალიტეტის მერიის ზედამხედველობის სამსახური**

**ა ნ გ ა რ ი შ ი**

**2022 წლის 31 ოქტომბრის ჩათვლით**

**არქიტექტურულ სამშენებლო საქმიანობაზე და ინფრასტრუქტურულ პროექტებზე ზედამხედველობის განყოფილება:**

 ახორციელებს მუნიციპალიტეტის ტერიტორიაზე მიმდინარე ინფრასტრუქტურული პროექტების მონიტორინგს და მშენებლობა დამთავრებული შენობა/ნაგებობების ექსპლუატაციაში მიღებას.

 2022 წლის 01 ნოემბრამდე ექსპლუატაციაში მიღებულია 211 შენობა-ნაგებობა. დასრულებული მშენებლობის ექსპლუატაციაში მისაღებად, ჩვენი განყოფილების მხრიდან, ადგილზე მოწმდება დასრულებული შენობის პროექტთან შესაბამისობა. იმ შემთხვევაში, თუ დარღვეულია მშენებლობის ნორმები, ან ვადაგადაცილებაა, მათ მიმართ ხორციელდება საჯარიმო სანქციები. გამოსწორების შემდეგ ხდება შენობის ექსპლუატაციაში მიღება.

რაც შეეხება ინფრასტრუქტურული პროექტების მიმდინარეობას: 2022 წელში რგფ-ის დაფინანსებით გაფორმებული 18 ხელშეკრულებიდან, დასრულებულია 9 სამუშაო. 3 პროექტი გარდამავალია. დარჩენილი სამუშაოები დასრულდება ვადებში.

 ადგილობრივი ბიუჯეტით დაფინანსებული 49 ხელშეკრულებიდან, დასრულებულია 23 ხელშეკრულებით გათვალისწინებული სამუშაო. 4 ხელშეკრულება გარდამავალია, 22 პროექტი მიმდინარეობს.

სოფლის პროგრამის ფარგლებში გაფორმებული იყო 33 ხელშეკრულება, რაც ძირითადად დასრულებულია. დარჩენილი ხუთი სამუშაო დასრულდება ვადებში, ხოლო 6 სამუშაოზე მშენებლები დაჯარიმდებიან ვადის დარღვევის გამო.

ინფრასტრუქტურული პროექტების მიმდინარეობისას გამოიკვეთა, რომ ზოგიერთი პროექტი მიმდინარეობს გარკვეული ხარვეზებით და ზოგიერთი დასრულებული პროექტი ჩაუბარებელია დეფექტების გამო. (თეატრონის მიმდებარე ტერიტორიაზე საკალათბურთო მოედნის მოწყობა და საბავშვო ბაღების გათბობის ქვაბების გამოტანის სამუშაოები. ორივე სამუშაოს შემსრულებელია შპს „მეტალ+“).

ხშირ შემთხვევაში საპროექტო დოკუმენტაცია არის ხარვეზებით შედგენილი და შემდგომ, მუშაობის პერიოდში საჭირო ხდება პროექტების კორექტირება და შესაბამისად საჭირო თანხის დამატება.

აღსანიშნავია, რომ მუნიციპალიტეტში თითქმის ყველა პროექტის მონიტორინგი მიმდინარეობს ზედამხედველობის სამსახურის მიერ, მაქსიმალური ჩართულობით. ძირითად მონიტორინგს კი როგორც ფინანსური, ასევე მოცულობებისა და ხარისხის მხრივ, ახორციელებს შპს „საინჟინრო მონიტორინგის ჯგუფი“. ამ ეტაპზე, ჯერჯერობით მათ მიერ არ ხდება თავიანთი მოვალეობის სრულყოფილად შესრულება. აღნიშნულთან დაკავშირებით, არქიტექტურულ სამშენებლო საქმიანობაზე და ინფრასტრუქტურულ პროექტებზე ზედამხედველობის განყოფილების მხრიდან ხდება წერილობითი და სიტყვიერი გაფრთხილებები და შესაბამისად მდგომარეობის გამოსწორების მიზნით - კონსულტაციები.

**მცხეთის მუნიციპალიტეტის მერიის ზედამხედველობის სამსახურის ადმინისტრაციულ სამართალდარღვევათა განყოფილება დადგენილი წესით უზრუნველყოფს:**

1. სამშენებლო ობიექტებზე დასუფთავების წესების დაცვაზე ზედამხედველობას;

2. სამშენებლო, სარემონტო და საავარიო სამუშაოების წარმოების წესების დაცვაზე (სამშენებლო და სარემონტო ტერიტორიების შემოღობვა, მიწის გრუნტის, მიწისქვეშა კომუნიკაციათა ჩაწყობა-გადაკეთებისა და მიწის გათხრასთან დაკავშირებული სხვა სამუშაოების ჩატარებას, სამუშაოების დასრულების შემდეგ ობიექტების კეთილმოწყობა-მოწესრიგება და სხვა) დაზიანებული ქუჩების, სკვერებისა და მაგისტრალების მოწესრიგების ღონისძიებათა დროულ და ხარისხიან შესრულებაზე კონტროლს;

3. მშენებარე, რეკონსტრუქციაში მყოფი და ლანდშაბტური, მცირე არქიტექტურული ფორმების ინსპექტირებას;

4. საქართველოს კანონის ,,ნარჩენების მართვის კოდექსის“ 33-ე და 34-ე მუხლებით დადგენილი სამართალდარღვევების გამოვლენასა და ამავე მუხლებით გათვალისწინებული საჯარიმო სანქციების გამოყენებას.

5. მოქმედი კანონმდებლობითა და მუნიციპალიტეტის სამართლებრივი აქტებით განსაზღვრული სხვა ფუნქცია-მოვალეობების განხორციელებას.

საქართველოს ადმინისტრაციულ სამართალდარღვევათა კოდექსის 49-ე, 51-ე, 512, 513, 533, 52-ე, 55-ე, 552, 553, 63-ე, 64-ე, 65-ე, 66-ე, 71-ე, 73-ე, 771, 772, 103-ე, 1191, 1271 მუხლის მე-5 ნაწილის, 135-ე, 1461, 148-ე, 151-ე მუხლის მე-3 ნაწილით, 1512 და 1522 მუხლებით, საქართველოს კანონის ,,ნარჩენების მართვის კოდექსის“ 33-ე და 34-ე მუხლებითა და ,,საქართველოს საარჩევნო კოდექსის“ მე-80 მუხლით გათვალისწინებულ ადმინისტრაციულ სამართალდარღვევათა ოქმს, სხვა საჭირო დოკუმენტაციას. განყოფილება ასევე განიხილავს საქართველოს ადმინისტრაციულ სამართალდარღვევათა კოდექსის 771, 772, 103-ე, 1191, 1512 და მუხლებით გათვალისწინებულ ადმინისტრაციულ სამართალდარღვევათა საქმეებს, ასევე დღის ან ღამის საათებში საცხოვრებელ სახლში, კერძო საკუთრებაში არსებული უძრავი ქონების ან საზოგადოებრივი/საჯარო დაწესებულების შენობაში აკუსტიკური ხმაურის დასაშვები ნორმების გადამეტებას, ასევე ღამის საათებში პიროტექნიკური ნაკეთობების გამოყენების ფაქტების გამოვლენა-რეაგირების მოხდენას, შესაბამისი საჯარიმო სანქციების გაცემას (,,საქართველოს ადმინისტრაციულ სამართალდარღვევათა კოდექსის“ 771 და 772 მუხლების შესაბამისად). აკუსტიკური ხმაურის დასაშვები ნორმები დგინდება ,,საცხოვრებელი სახლების და საზოგადოებრივი/საჯარო დაწესებულებების შენობების სათავსებში და ტერიტორიაზე აკუსტიკური ხმაურის ნორმების შესახებ“ ტექნიკური რეგლამენტით.

 ადმინისტრაციულ სამართალდარღვევათა განყოფილებაში შემოდის სხვადასხვა შინაარსის წერილები და სატელეფონო შეტყობინებები, მათ შორისაა: მოქალაქეთა საჩივრები, ორგანიზაციებიდან შემოსული წერილები, მეზობლურ დავასთან, აკუსტიკური ხმაურის ნორმების გადამეტებასთან, უპატრონო და მიუსაფარი შინაური ცხოველების და გარემოს დაბინძურების ფაქტებთან დაკავშირებული კორესპონდენციები, რომლებზეც ხორციელდება სწრაფი და ეფექტური რეაგირება.

 დღეის მდგომარეობით, მიმდინარე წლის 01 იანვრიდან 31 ოქტომბრის ჩათვლით შედგენილ იქნა 212 მითითება-შემოწმების აქტი. უნებართვო მშენებლობისა და სანებართვო პირობების დარღვევისათვის მიღებულ იქნა 155 დადგენილება, აქედან ჯარიმა 200 (ორასი) ლარის ოდენობით შეეფარდა 71 პირს, 1000 (ათასი) ლარის ოდენობით - 62 პირს, 4000 (ოთხი ათასი) ლარის ოდენობით - 2 პირს, 8000 (რვა ათასი) ლარის ოდენობით - 14 პირს, 800 (რვა ასი) ლარის ოდენობით - 1 პირს, 600 (ექვსასი) ლარის ოდენობით - 2 პირს, 500 (ხუთასი) ლარის ოდენობით - 1 პირს. სულ ჯარიმების თანხის საერთო რაოდენობა შეადგენს 198 700 ლარს. 31 მოქალაქის მიმართ დარღვევის გამოსწორების საფუძველზე შეწყდა საქმისწარმოება. საჯარიმო ქვითარი და ადმინისტრაციული სამართალდარღვევათა ოქმები შედგენილ იქნა 27 პირის მიმართ. გასაჩივრებული და სასამართლოში გადაგზავნილ იქნა - 25 ადმინისტრაციული საქმე.

უმეტეს შემთხვევაში სამართალდარღვევები ვლინდება უნებართვო სამშენებლო საქმიანობის წარმოების გამოვლენისას, საიდანაც 2022 წლის 31 ოქტომბრის ჩათვლით, გადახდილი (ამოღებული) ჯარიმების საერთო ოდენობა ამ ეტაპზე შეადგენს 94 050 (ოთხმოცდათოთხმეტი ათას ორმოცდაათ) ლარს.

ზედამხედველობის სამსახურის უფროსი თ. ჯერვალიძე